**ТЕХНИЧЕСКА СПЕЦИФИКАЦИЯ**

**По Обособена позиция 1**

**Изработване на информационни материали по проект „Интегриран подход на Община Русе за интегриране на роми и други уязвими групи на територията на общини в област Русе“, финансиран по Българо-швейцарската програма за подкрепа на социалното включване на роми и други уязвими групи**

**Предметът на обособената позиция е включен в списъка по чл. 30 от Закона за интеграция на хората с увреждания и е запазена за участие на специализирани предприятия или кооперации на хора с увреждания, съгласно чл. 16г от ЗОП.**

**Съгласно чл. 16г ал. 6 оферти могат да подават и други заинтересовани лица извън тези, за които поръчката е запазена, но те се разглеждат в случаите по чл. 16г., ал. 9 от ЗОП.**

**Обособена позиция 1: Изработване на информационни материали по проект „Интегриран подход на Община Русе за интегриране на роми и други уязвими групи на територията на общини в област Русе“, финансиран по Българо-швейцарската програма за подкрепа на социалното включване на роми и други уязвими групи.**

**По обособена позиция 1:** Изработване на информационни материали за популяризиране на проекта:

1. Тениски памучни с надписи за информационните кампании – 1000 бр.
2. Информационни табели – 13 бр., размер 600х800 мм, пластмаса
3. Подготовка и отпечатване на сборници с добри практики – 500 бр.

**Технически условия за изпълнение на поръчката**

**По обособена позиция 1:** Подготовката, изработването и отпечатването на информационните материали за популяризиране на проекта да се извърши след предварително одобрение на предложените от изпълнителя проекти.

1. **Тениски – 1000 бр.**

Размер от S до XL

Бели, памук – минимум 180 гр. на кв. метър, кръгло деколте, къс ръкав.

Лице на тениската в горна лява част лого на Швейцарския проект, име на проекта и лого на Община Русе, изписани с пълноцветен ситопечат.

Гръб на тениската надпис с черни букви „Информационна кампания“

На десния ръкав логото на БРТИМ.

На ляв ръкав логото на център „Динамика“

1. **Подготовка и отпечатване на сборници с добри практики – 500 бр.**

От 20 до 50 страници, формат А4, твърди корици, офсетова хартия.

1. **Информационни табели – 13 броя**

Размер 600х800 мм, пластмаса

Информация относно съдържанието на текста на информационните табели ще бъде предоставена на Изпълнителя като отпечатването им да се извърши след одобрение от страна на Възложителя.

**Ориентировъчна стойност на поръчката за обособена позиция 1:** 15750 лв. с ДДС

**Срок за изпълнение -** По обособена позиция 1: 14 дни от момента на получаване от Изпълнителя на заявка, изготвена от Възложителя

Срок за изпълнение на договора по обособената позиция – не по-късно от **30.04.2019 г.** (датата за приключване на проекта)

**Източник на финансиране -** Средствата в размер на 15 750 лв. с ДДС са по проект „Интегриран подход на Община Русе за интегриране на роми и други уязвими групи на територията на общини в област Русе“, финансиран по Българо-швейцарската програма за подкрепа на социалното включване на роми и други уязвими групи.

**Изисквания към кандидатите**

**Икономически изисквания**

Възложителят не поставя минимални изисквания за икономическото и финансовото състояние на участника.

**Участниците трябва да са изпълнили минимум 1 услуга в областта на предмета на поръчката или с предмет, сходен с предмета на поръчката, през последните три години, считано от датата на подаване на офертата. Под сходни се разбира услуги по изработване на информационни и/или рекламни материали. Доказва се чрез представяне на списък на услугите, които са еднакви или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената услуга.**

**Доказателства за извършената услуга – удостоверение, издадено от получателя или от компетентен орган, или чрез посочване на публичен регистър, в който е публикувана информация за услугата.**

**Участникът, когато е специализирано предприятие или кооперация на хора с увреждания, на основание Чл.16г, ал.7 от ЗОП посочва в офертата си номера, под който е вписан в регистъра на специализираните предприятия и кооперации на хора с увреждания, поддържан от Агенцията за хората с увреждания, или информация относно регистрация в еквивалентен регистър на държава – членка на Европейския съюз.**

**На основание чл.16г, ал.10 от ЗОП, участникът, който е специализирано предприятие или кооперация на хора с увреждания, може да участва в обществена поръчка при условие че може да изпълни 80 на сто от нейния предмет със собствено производство или ресурс. При невъзможност за самостоятелно изпълнение в този обем той може да ползва подизпълнители или да се позовава на ресурсите на трети лица, при условие че и те са специализирани предприятия или кооперации на хора с увреждания, за което се представя информация по реда на чл.16г, ал. 7 от ЗОП.**

**Начин за образуване на предлаганата цена**

Участниците следва да представят единична цена с ДДС по видове консумативи и Обща цена с ДДС за цялото количество артикул, както и Обща цена за изпълнение предмета на поръчката. Предлаганата обща стойност на поръчката включва всички присъщи разходи за нейното изпълнение.

**Начин на плащане**

По обособена позиция 1: Договорената цена е окончателна, валидна и неподлежаща на промяна до пълното изпълнение на предмета на договора. Плащанията ще се извършват по следния начин:

* Окончателно плащане от Възложителя към Изпълнителя в срок до 15 работни дни от подписване на Приемо-предавателен протокол за окончателно приемане на работата и след предоставяне на фактура в оригинал.

За извършване на плащанията ИЗПЪЛНИТЕЛЯТ изготвя фактура, която следва да съдържа следната задължителна информация:

Получател: Община Русе

Адрес: пл. Свобода 6

ЕИК 000530632

Получил фактурата: Даниела Шилкова - Ръководител на проекта

Номер на документа, дата, място

В описателната част на разходооправдателния документ следва да се впише следният текст: „Разходът е направен за сметка на проект 7F-08190.01 „Интегриран подход на Община Русе за интеграция на роми и други уязвими групи на територията на общини от Област Русе“, финансиран по Българо-швейцарската програма за подкрепа на социалното включване на роми и други уязвими групи.

ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

**Изисквания** **за качество**

Съгласно техническите условия за изпълнение на поръчката.